
Automatiškai sugeneruotas aprašymas]
VILNIAUS MIESTO SAVIVALDYBĖS ADMINISTRACIJOS 
VIEŠŲJŲ PIRKIMŲ SKYRIUS

Pirkimo dalyviui 			         	      	 				2025-08-20

DĖL ATSAKYMŲ Į DALYVIŲ GAUTUS KLAUSIMUS

CPO Vilnius – Vilniaus miesto savivaldybės administracija (toliau – CPO Vilnius) vykdo tarptautinės vertės pirkimą atviro konkurso būdu „AP-74757-ŠP-79561-NVP-72491 Skaitmeninis mamografas“ (CVP IS pirkimo ID 3904155) (toliau – Pirkimas). 
CPO Vilnius Centrinės viešųjų pirkimų informacinės sistemos (toliau – CVP IS) susirašinėjimo priemonėmis gavo dalyvių prašymus paaiškinti / patikslinti pirkimo sąlygas.
CPO Vilnius, vadovaudamasi Pirkimo bendrosiose sąlygose nustatytais reikalavimais ir tvarka, išnagrinėjusi CVP IS susirašinėjimo priemonėmis dalyvių pateiktus prašymus paaiškinti / patikslinti pirkimo dokumentus, teikia atsakymus į klausimus:
	Eil.
Nr.
	Pirkimo sąlygų reikalavimas
	Klausimas*
	Atsakymas**

	1.
	Techninės specifikacijos 1 punkto „Rentgeno mamografijos sistemos darbo režimai“ 2 papunktis „Būtina galimybė komplektuoti skaitmeninės tūrinės (3D) mamografijos (tomosintezės) funkciją ateityje papildomai įsigijus reikiamus priedus“
	Norėtume gauti patikslinimą dėl techninėje specifikacijoje nustatyto reikalavimo 1.2. „Būtina galimybė komplektuoti skaitmeninės tūrinės (3D) mamografijos (tomosintezės) funkciją ateityje papildomai įsigijus reikiamus priedus“.
Reikalavimas nekonkrečiai suformuotas, arba dviprasmiškai suprantamas : ar norima komplektuoti 3D tomosintezės funkciją kartu perkant 2D skaitmeninę mamografijos sistemą, ar tai būtų kaip galimybė ateityje įsidiegti, įsigijus papildomus reikiamus priedus ?
	Atsakydami į Jūsų klausimą CPO Vilnius teikia pirkimo techninės specifikacijos 1.2 punkto paaiškinimą.
CPO Vilnius informuoja, kad turi būti galimybė įsidiegti skaitmeninės tūrinės (3D) mamografijos (tomosintezės) funkciją, ateityje perkančiajai organizacijai įsigijus papildomus reikiamus priedus.

	2.
	Techninės specifikacijos 3 punkto „Kompresijos sistema“ 3.3 papunktis „Didžiausia suspaudimo jėga rankinio valdymo režime ≥ 230 N“
	N 230N suspaudimo jėga yra perteklinė. Praktikoje naudojama 100-200N suspaudimo jėga, kurios visiškai pakanka apšvitos sumažinimui bei pilnavertei diagnostinei kokybei gauti. Suspaudimo jėga viršijanti 200 N gali būti ne tik skausminga pacientei bet ir sužaloti. Prašome perteklinį reikalavimą mažinti į praktikoje realiai naudojamą ≥ 200 N
	Atsakome, kad siūlymas netenkinamas.
Paaiškiname, kad reikalavimas yra rankiniam suspaudimui. Europos kokybės užtikrinimo gairės nurodo, kad krūtis turėtų būti tinkamai suspausta, bet ne daugiau nei būtina norint pasiekti gerą vaizdo kokybę. Tai reiškia, kad suspaudimo jėga turėtų būti individualizuota pagal pacientės savybes. Tam tikrais atvejais yra poreikis taikyti didesnę nei 200 N krūties suspaudimo jėgą rankiniame režime. Dažniausiai pasitaikančios situacijos kuomet reikia viršyti šią ribą:
• Didelės ar tankios krūtys: Norint pasiekti pakankamą audinių suspaudimą ir sumažinti krūties storį, gali prireikti didesnės jėgos.
• Ankstesni tyrimai su nepakankama vaizdo kokybe: Jei ankstesni mamografijos tyrimai buvo neinformatyvūs dėl nepakankamo suspaudimo, reikia taikyti didesnę jėgą.
• Specifinės diagnostinės indikacijos: Tam tikrais atvejais, kai būtina detaliau įvertinti tam tikras krūties struktūras, gali būti reikalingas didesnis suspaudimas.
Literatūroje nurodoma, kad rankiniu režimu gali būti taikoma iki 300 N jėga, ypač kai reikia geresnės vaizdo kokybės ar dirbant su tankiomis krūtimis.
Pažymime, kad nurodyta parametro reikšmė nėra pernelyg aukšta ar dirbtinai ribojanti konkurenciją.

	3.
	Techninės specifikacijos 5 punkto „Rentgeno vamzdis“ 5.5 papunktis „Rentgeno vamzdžio gaubės aušinimo greitis ≥ 100 W“
	Reikalavimas yra perteklinis ir iš esmės dubliuojantis 5.3 ir 5.4 punktus, kurie aiškiai apibrėžia rentgeno sistemos aušinimo charakteristikas. Prašome punktą šalinti kaip perteklinį arba reikšmę sumažinti iki 80W. Tai sudarys konkurencines sąlygas bei suteiks įstaigai įsigyti modernų prietaisą.
	Atsakome, kad siūlymas netenkinamas.
Paaiškiname, kad rentgeno vamzdis, naudodamas aukštos įtampos energiją, generuoja rentgeno spindulius, tačiau ~99% šios energijos virsta šiluma. Ši šiluma pirmiausia absorbuojama anode, o vėliau perduodama į visą vamzdžio sistemą, įskaitant gaubę. Jei šiluma nėra greitai pašalinama, kyla:
• Perkaitimo pavojus, galintis sukelti automatinį tyrimo stabdymą.
• Techninių pažeidimų (pvz., anodo įtrūkimų) rizika.
• Trumpesnis įrangos eksploatacijos laikas.
Didesnis anodo ir vamzdžio gaubto aušinimo greitis:
• Užtikrina greitą šilumos pašalinimą iš vamzdžio.
• Leidžia dirbti aukštu intensyvumu (pvz., profilaktinės patikros, tomosintezė).
• Prisideda prie vaizdo kokybės palaikymo ir sistemos patikimumo.
• Sumažina eksploatacines sąnaudas.
Pažymime, kad nurodyta parametro reikšmė nėra pernelyg aukšta ar dirbtinai ribojanti konkurenciją.

	4.
	Techninės specifikacijos 8 punkto „Skaitmeninis rentgeno detektorius“ 8.5 papunktis „Rentgeno tinklelis - judantis“
	Judantis tinklelis iš esmės yra priemonė šalinti tinklelio sukeliamus artefaktus analoginėse sistemose. Šiuolaikinės sistemos tinklelio „atvaizdą“ detektoriuje šalina programinės įrangos pagalba. Prašome punkto reikalavimą keisti į „Judantis arba maskuojamas/šalinamas programinėmis priemonėmis“
	Atsakome, kad siūlymas netenkinamas.
Judantis rentgeno tinklelis yra skirtas sumažinti išsklaidytos spinduliuotės įtaką ir tinklelio pėdsaką vaizde. Sumažinus išsklaidytą spinduliuotę padidėja vaizdo kontrastingumas ir detalumas. Būtent aukštas vaizdo detalumas yra labai svarbus atliekant mamografijos tyrimus, nes leidžia aptikti mažiausius kalcinatus. Programinės įrangos paketai, skirti pakeisti fizinį judantį tinklelį, veikia matematinių modelių pagrindu. Jie leidžia pagerinti vaizdo kontrastą, tačiau prarandamas detalumas. Atsižvelgiant į tai, siūlomas pakeitimas pablogintų įsigyjamos įrangos savybes ir yra nepriimtinas.



* Suinteresuoto (-ų) tiekėjo (-ų) prašymo (-ų) paaiškinti / patikslinti pirkimo dokumentus tekstas neredaguotas.
** Paaiškinimas / patikslinimas ir jo nuostatos turi viršenybę prieš ankstesnes pirkimo dokumentuose išdėstytas nuostatas.
Sandra Čiukšytė-Nagienė, tel. +370 664 59049, el. p. sandra.nagiene@vilnius.lt

